
EXPUNERE DE MOTIVE  PRIVIND OPORTUNITATEA PROIECTULUI DE HOTĂRÂRE 
privind acordarea Titlului de Cetăţean de Onoare al Municipiului Timişoara domnului Szakáts Béla 
___________________________________________________
Motivul emiterii proiectului de hotărâre

1. Descrierea situatiei actuale
Titlul de „Cetăţean de Onoare al Municipiului Timişoara” se acordă în baza HCL nr. 138 din data de 18.10.2016. Titlul de „Cetăţean de Onoare al Municipiului Timişoara” reprezintă cea mai înaltă distincţie acordată de către Consiliul Local al Municipiului Timişoara şi se decernează categoriilor de personalităţi care, prin realizările lor deosebite, au făcut cunoscut numele municipiului Timişoara, în ţară şi străinătate. 
Prin adresa  nr. SC2019/011712 din 13.05.2019, doamna Enikő Szász, Preşedinte Asociaţia Femeilor Maghiare din Timişoara, îl propune pe domnul Szakáts Béla, profesor şi  sculptor, pentru acordarea Titlului de „Cetăţean de Onoare al Municipiului Timişoara”.
2. Schimbari preconizate şi rezultate aşteptate
Imaginea Timişoarei, Capitală Europeană a Culturii în anul 2021, este construită şi reprezentată la nivel local, naţional şi internaţional de personalităţile ei culturale, artistice, sportive, de medici, ingineri, specialişti cu rezultate deosebite, veterani de război, persoane care, prin acţiunile lor, au preîntâmpinat producerea de evenimente grave, sau, prin sacrificiul suprem, au salvat vieţile concetăţenilor lor. 
Menirea Titlului de „Cetăţean de Onoare al Municipiului Timişoara” este aceea de a-i descoperi, de a-i pune în valoare şi de a acorda recunoşterea meritată tuturor acelora care şi-au pus amprenta asupra dezvoltării municipiului Timişoara şi promovării imaginii acestuia.
Domnul Szakáts Béla, profesor şi  sculptor este îndreptăţit să primească acest titlu, având în vedere performanţele din întreaga sa carieră artistică puse în slujba comunităţii, recunoscut şi apreciat atât în ţară, cât şi peste hotare.
 Alte informatii: -
3. Concluzii
Ţinând cont de cele enumerate mai sus, apreciez ca fiind oportună promovarea proiectului de hotărâre privind acordarea Titlului de “Cetăţean de onoare al Municipiului Timişoara” domnului Szakáts Béla, pentru întreaga activitate de profesor şi  sculptor, recunoscută la nivel naţional şi internaţional, asigurarea condiţiilor favorabile creaţiei culturale şi protejării patrimoniului cultural, şi, supun dezbaterii Consiliului Local documentaţia aferentă.

